A Sąd Najwyższy (Lengyelország) által 2022. június 22-én benyújtott előzetes döntéshozatal iránti kérelem – Zakład Ubezpieczeń Społecznych Oddział kontra TE
(C-422/22. sz. ügy)
Az eljárás nyelve: lengyel
A kérdést előterjesztő bíróság
Sąd Najwyższy
Az alapeljárás felei
Felperes: Zakład Ubezpieczeń Społecznych Oddział w Toruniu
Alperes: TE
Az előzetes döntéshozatalra előterjesztett kérdések
Köteles-e egy olyan állami intézmény, amely A1 nyomtatványt töltött ki, és amely hivatalból – az érintett tagállam illetékes intézményének kérése nélkül – törölni/visszavonni vagy érvényteleníteni kívánja a kitöltött nyomtatványt, a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet1 6. és 16. cikke alapján alkalmazandóakhoz hasonló szabályok alapján egy másik tagállam illetékes intézményével egyeztetési eljárást lefolytatni?
Az egyeztetési eljárást még a kitöltött nyomtatvány törlése/visszavonása vagy érvénytelenítése előtt kell-e lefolytatni, vagy ez a törlés/visszavonás vagy érvénytelenítés kezdeti, ideiglenes jellegű (a 16. cikk (2) bekezdése), és abban az esetben válik véglegessé, ha az érintett tagállami intézmény nem emel kifogást vagy nem jelzi, hogy azzal kapcsolatos álláspontja eltérő?
____________
1 HL 2009. L 284., 1. o.